**รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต**

**เสนอ คณะกรรมการบริษัท ไทยเรยอน จำกัด (มหาชน)**

ข้าพเจ้าได้สอบทานงบแสดงฐานะการเงินที่แสดงเงินลงทุนตามวิธีส่วนได้เสียและงบแสดงฐานะการเงินเฉพาะกิจการ   
ณ วันที่ 30 มิถุนายน 2563 งบกำไรขาดทุนที่แสดงเงินลงทุนตามวิธีส่วนได้เสียและงบกำไรขาดทุนเฉพาะกิจการ งบกำไรขาดทุนเบ็ดเสร็จที่แสดงเงินลงทุนตามวิธีส่วนได้เสียและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นที่แสดงเงินลงทุนตามวิธีส่วนได้เสียและงบแสดงการเปลี่ยนแปลงส่วนของผู้ถือหุ้นเฉพาะกิจการ และ  
งบกระแสเงินสดที่แสดงเงินลงทุนตามวิธีส่วนได้เสียและงบกระแสเงินสดเฉพาะกิจการ สำหรับงวดสามเดือนสิ้นสุดวันที่ 30 มิถุนายน 2563 และหมายเหตุประกอบงบการเงินแบบย่อ (ข้อมูลทางการเงินระหว่างกาล) ของบริษัท ไทยเรยอน จำกัด (มหาชน) (“บริษัท”) ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

*ขอบเขตการสอบทาน*

ยกเว้นเรื่องที่จะกล่าวในวรรคถัดไป ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานดังกล่าวประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่แสดงความเห็นต่อข้อมูลทางการเงินระหว่างกาลที่สอบทาน

*เกณฑ์ในการให้ข้อสรุปอย่างมีเงื่อนไข*

บริษัทมีเงินลงทุนในบริษัทร่วมแห่งหนึ่ง คือ บริษัท ไทย โพลีฟอสเฟตและเคมีภัณฑ์ จำกัด (บริษัทถือหุ้นร้อยละ 49) ซึ่งแสดงเงินลงทุนตามวิธีส่วนได้เสียเป็นจำนวนเงิน 3,276 ล้านบาท ซึ่งแสดงรวมเป็นส่วนหนึ่งของเงินลงทุนในบริษัทร่วมที่แสดงอยู่ในงบแสดงฐานะการเงินที่แสดงเงินลงทุนตามวิธีส่วนได้เสีย ณ วันที่ 30 มิถุนายน 2563 และมีส่วนแบ่งขาดทุนของบริษัทร่วมที่ใช้วิธีส่วนได้เสียและผลต่างของอัตราแลกเปลี่ยนจากการแปลงค่างบการเงินจากบริษัทร่วมดังกล่าวสำหรับงวดสามเดือนสิ้นสุดวันเดียวกัน เป็นจำนวนเงิน 70 ล้านบาทและ 8 ล้านบาท ตามลำดับ มูลค่าเงินลงทุนตามวิธีส่วนได้เสียในบริษัทร่วม ส่วนแบ่งขาดทุนของบริษัทร่วมที่ใช้วิธีส่วนได้เสียและผลต่างของอัตราแลกเปลี่ยนจากการแปลงค่างบการเงินจากบริษัทร่วมดังกล่าวถูกบันทึกบัญชีโดยอ้างอิงจากข้อมูลทางการเงินภายในที่จัดทำขึ้นโดยฝ่ายบริหารของบริษัทร่วม ข้าพเจ้าไม่สามารถใช้วิธีการสอบทานอื่นให้เป็นที่พอใจในมูลค่าเงินลงทุนในบริษัทร่วมดังกล่าว ซึ่งแสดงรวมเป็นส่วนหนึ่งของเงินลงทุนในบริษัทร่วมที่แสดงอยู่ในงบแสดงฐานะการเงินที่แสดงเงินลงทุนตามวิธีส่วนได้เสีย ณ วันที่ 30 มิถุนายน 2563 ส่วนแบ่งขาดทุนของบริษัทร่วมที่ใช้วิธีส่วนได้เสียและผลต่างของอัตราแลกเปลี่ยนจากการแปลงค่างบการเงินจากบริษัทร่วมดังกล่าวสำหรับงวดสามเดือนสิ้นสุดวันเดียวกัน ดังนั้น ข้าพเจ้าจึงไม่สามารถระบุได้ว่ามีรายการปรับปรุงใดที่จำเป็นต่อเงินลงทุนในบริษัทร่วมตามวิธีส่วนได้เสีย ส่วนแบ่งขาดทุนของบริษัทร่วมที่ใช้วิธีส่วนได้เสีย กำไรสะสม และผลต่างของอัตราแลกเปลี่ยนจากการแปลงค่างบการเงินจากบริษัทร่วมดังกล่าวหรือไม่

ดังกล่าวในวรรคเรื่องอื่น ๆ ผู้สอบบัญชีอื่นได้แสดงความเห็นอย่างมีเงื่อนไขต่อมูลค่าของเงินลงทุนในบริษัทร่วม บริษัท ไทย โพลีฟอสเฟตและเคมีภัณฑ์ จำกัด ณ วันที่ 31 มีนาคม 2563 จำนวนเงิน 3,354 ล้านบาท ซึ่งแสดงรวมเป็นส่วนหนึ่งของเงินลงทุนในบริษัทร่วมในงบแสดงฐานะการเงินที่แสดงตามวิธีส่วนได้เสีย และให้ข้อสรุปอย่างมีเงื่อนไขต่อส่วนแบ่งขาดทุนของบริษัทร่วมที่ใช้วิธีส่วนได้เสียดังกล่าวสำหรับงวดสามเดือนสิ้นสุดวันที่ 30 มิถุนายน 2562 ด้วยเหตุผลเช่นที่กล่าวในวรรคเรื่องอื่น ๆ

*ข้อสรุปอย่างมีเงื่อนไข*

ยกเว้นผลกระทบซึ่งอาจจะเกิดขึ้นจากเรื่องที่กล่าวไว้ในวรรคเกณฑ์ในการให้ข้อสรุปอย่างมีเงื่อนไข ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าว ไม่ได้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

*ข้อมูลและเหตุการณ์ที่เน้น*

ข้าพเจ้าขอให้สังเกตหมายเหตุประกอบข้อมูลทางการเงินระหว่างกาลข้อ 3 และข้อ 4 ซึ่งอธิบายเกี่ยวกับผลกระทบจากเรื่องต่อไปนี้

* การนำนโยบายการบัญชีใหม่มาถือปฏิบัติตั้งแต่วันที่ 1 เมษายน 2563
* ผลกระทบจากการแพร่ระบาดของโรคติดเชื้อไวรัสโคโรน่า 2019 ซึ่งมีผลกระทบต่อการดำเนินงานของบริษัทและแผนการจัดการของฝ่ายบริหารเกี่ยวกับเรื่องดังกล่าว รวมถึงการนำแนวปฏิบัติทางการบัญชีเรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรน่า 2019 ซึ่งประกาศโดยสภาวิชาชีพบัญชีฯ มาถือปฏิบัติในการจัดทำงบการเงินระหว่างกาลสำหรับงวดสามเดือนสิ้นสุดวันที่ 30 มิถุนายน 2563

ทั้งนี้ ข้อสรุปของข้าพเจ้าไม่ได้เปลี่ยนแปลงไปเนื่องจากเรื่องดังกล่าวข้างต้น

*เรื่องอื่น ๆ*

งบแสดงฐานะการเงินที่แสดงเงินลงทุนตามวิธีส่วนได้เสียและงบแสดงฐานะการเงินเฉพาะกิจการของบริษัท ไทยเรยอน จำกัด (มหาชน) ณ วันที่ 31 มีนาคม 2563 ที่แสดงเป็นข้อมูลเปรียบเทียบ เป็นส่วนหนึ่งของงบการเงิน ณ วันที่ และสำหรับปีสิ้นสุดวันที่ 31 มีนาคม 2563 ซึ่งตรวจสอบโดยผู้สอบบัญชีอื่น และได้แสดงความเห็นอย่างมีเงื่อนไขตามรายงานลงวันที่ 26 มิถุนายน 2563 เนื่องจากไม่สามารถตรวจสอบเพื่อให้ได้หลักฐานที่เหมาะสมอย่างเพียงพอในมูลค่าเงินลงทุนตามวิธีส่วนได้เสียในบริษัทร่วม ได้แก่ บริษัท อดิตยา เบอร์ล่า เคมีคัลส์ (ประเทศไทย) จำกัด บริษัท เบอร์ล่า คาร์บอน (ไทยแลนด์) จำกัด (มหาชน) และบริษัท ไทย โพลีฟอสเฟตและเคมีภัณฑ์ จำกัด (บริษัทถือหุ้นร้อยละ 29.98 24.98 และ 49.00 ตามลำดับ) จำนวน 4,255 ล้านบาท 5,018 ล้านบาท และ 3,354 ล้านบาท ตามลำดับ ซึ่งแสดงรวมเป็นส่วนหนึ่งของเงินลงทุนในบริษัทร่วมที่แสดงอยู่ในงบแสดงฐานะการเงินที่แสดงเงินลงทุนตามวิธีส่วนได้เสีย ณ วันที่ 31 มีนาคม 2563 นอกจากนี้ งบกำไรขาดทุนที่แสดงเงินลงทุนตามวิธีส่วนได้เสียและงบกำไรขาดทุนเฉพาะกิจการ งบกำไรขาดทุนเบ็ดเสร็จที่แสดงเงินลงทุนตามวิธีส่วนได้เสียและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นที่แสดงเงินลงทุนตามวิธีส่วนได้เสียและงบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดที่แสดงเงินลงทุนตามวิธีส่วนได้เสียและงบกระแสเงินสดเฉพาะกิจการ สำหรับงวดสามเดือนสิ้นสุดวันที่ 30 มิถุนายน 2562 ของบริษัท   
ไทยเรยอน จำกัด (มหาชน) ที่แสดงเป็นข้อมูลเปรียบเทียบ สอบทานโดยผู้สอบบัญชีอื่นโดยให้ข้อสรุปอย่างมีเงื่อนไขตามรายงานลงวันที่ 14 สิงหาคม 2562 เนื่องจากไม่สามารถสอบทานเพื่อให้ได้หลักฐานที่เหมาะสมอย่างเพียงพอในมูลค่าเงินลงทุนตามวิธีส่วนได้เสียในบริษัทร่วม ได้แก่ บริษัท อดิตยา เบอร์ล่า เคมีคัลส์ (ประเทศไทย) จำกัด บริษัท เบอร์ล่า คาร์บอน (ไทยแลนด์) จำกัด (มหาชน) และบริษัท ไทย โพลีฟอสเฟตและเคมีภัณฑ์ จำกัด (บริษัทถือหุ้นร้อยละ 29.98 24.98 และ 49.00 ตามลำดับ) จำนวน 3,923 ล้านบาท 4,632 ล้านบาท และ 3,116 ล้านบาท ตามลำดับ ซึ่งแสดงรวมเป็นส่วนหนึ่งของ

เงินลงทุนในบริษัทร่วมที่แสดงอยู่ในงบแสดงฐานะการเงินที่แสดงเงินลงทุนตามวิธีส่วนได้เสีย ณ วันที่ 30 มิถุนายน 2562 และส่วนแบ่งขาดทุนของบริษัทร่วมที่ใช้วิธีส่วนได้เสียดังกล่าวสำหรับงวดสามเดือนสิ้นสุดวันเดียวกัน

อย่างไรก็ตาม ผู้สอบบัญชีของบริษัท อดิตยา เบอร์ล่า เคมีคัลส์ (ประเทศไทย) จำกัด ได้แสดงความเห็นอย่างไม่มีเงื่อนไข ต่องบการเงินสำหรับปีสิ้นสุดวันที่ 31 มีนาคม 2563 ตามรายงานลงวันที่ 13 สิงหาคม 2563 และผู้สอบบัญชีของบริษัท เบอร์ล่า คาร์บอน (ไทยแลนด์) จำกัด (มหาชน) ได้แสดงความเห็นอย่างไม่มีเงื่อนไขต่องบการเงินสำหรับปีสิ้นสุดวันที่ 31 มีนาคม 2563 ตามรายงานลงวันที่ 29 พฤษภาคม 2563 และข้าพเจ้าได้สื่อสารเพิ่มกับผู้สอบบัญชีของบริษัท อดิตยา เบอร์ล่า เคมีคัลส์ (ประเทศไทย) จำกัด และผู้สอบบัญชีของบริษัท เบอร์ล่า คาร์บอน (ไทยแลนด์) จำกัด (มหาชน) ข้าพเจ้าจึงให้ข้อสรุปว่าไม่มีรายการปรับปรุงที่จำเป็นต่อมูลค่าตามบัญชีของเงินลงทุนตามวิธีส่วนได้เสียในบริษัทร่วมทั้งสองแห่งข้างต้น ซึ่งแสดงรวมเป็นส่วนหนึ่งของเงินลงทุนในบริษัทร่วมที่แสดงอยู่ในงบแสดงฐานะการเงินที่แสดงเงินลงทุนตามวิธีส่วนได้เสีย ณ วันที่ 31 มีนาคม 2563 และส่วนแบ่งกำไร (ขาดทุน) ของบริษัทร่วมที่ใช้วิธีส่วนได้เสียจากบริษัทร่วมทั้งสองแห่งข้างต้นสำหรับปีสิ้นสุดวันเดียวกัน และสำหรับงวดสามเดือนสิ้นสุดวันที่ 30 มิถุนายน 2562

(ชนารัตน์ จันทร์หวา)

ผู้สอบบัญชีรับอนุญาต

เลขทะเบียน 9052

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

14 สิงหาคม 2563